REDTAG zamonaviy va ommabop kiyimlar tarmog‘i 50% gacha chegirmalar e’lon qildi

REDTAG zamonaviy va ommabop kiyimlar tarmog‘i barcha do‘konlarida 50 foizgacha chegirmalar e’lon qildi. Bu haqda tarmoqning Facebook sahifasida ma’lumot berildi.

Chegirmalar davrida xaridorlar oilaning barcha vakillariga mos o‘ziga xos uslubdagi bejirim kiyim-kechaklar, qulay poyabzallar hamda turli-tuman aksessuarlar, xonadon uchun kerakli buyumlarni hamyonbop narxlarda xarid qilish imkoniyatiga ega bo‘ladi.

Aksiyada ishtirok etuvchi buyumlar maxsus chegirma yorliqlari bilan belgilab chiqilgan.

Qo‘shimcha qilish kerakki, 2006-yilda Birlashgan Arab Amirliklarida yaratilgan mazkur brend dunyo bo‘ylab 19 ta mamlakatda 200 dan ortiq do‘konga ega. REDTAG’ning O‘zbekistondagi franshiza huquqi Anglesey Food ShKga tegishli. Bugungi kunda Toshkent shahrida 6 ta, Olmaliq, Samarqand, Qo‘qon va Andijon shaharlarida 1 tadan REDTAG do‘konlari xaridorlarga xizmat ko‘rsatmoqda. Yaqin orada boshqa hududlarda ham filiallar ochilishi kutilmoqda.

Tarmoqning barcha savdo nuqtalari va qo‘shimcha ma’lumotlar bilan Facebook, Telegram, “Odnoklassniki” hamda Instagram sahifalarida tanishib borishingiz mumkin.